**ΔΙΑΔΙΚΑΣΙΑ ΣΥΜΜΕΤΟΧΗΣ ΣΤΟ ΕΥΡΩΠΑΪΚΟ ΠΡΟΓΡΑΜΜΑ ERASMUS+ ΓΙΑ ΠΡΑΚΤΙΚΗ ΑΣΚΗΣΗ**

**(στο πλαίσιο της συμπληρωματικής προκήρυξης για το ακαδημαϊκό έτος 2018-2019)**

**Πριν τη μετακίνηση**

Οι φοιτητές που επιθυμούν να συμμετάσχουν στο πρόγραμμα ERASMUS+ κάνοντας την πρακτική τους άσκηση σε κάποια επιχείρηση/οργανισμό σε μία από τις επιλέξιμες χώρες, πρέπει να υποβάλλουν στο Γραφείο Διεθνών Σχέσεων:

* **Αίτηση** υποψηφίου φοιτητή/φοιτήτριας για πρακτική άσκηση ERASMUS+
* **Πρωτότυπο πιστοποιητικό Αναλυτικής Βαθμολογίας** από τη Γραμματεία του Τμήματος όπου  ανήκουν
* **Σύντομο βιογραφικό σημείωμα**, στο οποίο θα αναφέρονται και οι λόγοι εκδήλωσης του ενδιαφέροντος συμμετοχής στο πρόγραμμα ERASMUS+
* **Αντίγραφα πιστοποιητικών γλωσσικής ικανότητας** ή/και βεβαιώσεων παρακολούθησης ξένης γλώσσας
* **Βεβαίωση αποδοχής από το φορέα κατάρτισης** Σε αυτήν πρέπει απαραιτήτως να αναφέρονται:  - τα πλήρη στοιχεία του Φορέα Κατάρτισης (λογότυπο, διεύθυνση κ.λπ.),
- τα στοιχεία του ατόμου που θα εποπτεύει την πρακτική άσκηση του φοιτητή- δικαιούχου (όνομα, ιδιότητα, τηλ., e-mail κ.λπ.),
- το χρονικό διάστημα απασχόλησης
- μικρή αναφορά στα καθήκοντα του εκπαιδευόμενου ώστε να διαπιστώνεται η σχέση του  αντικειμένου των σπουδών με την απασχόληση. Θα πρέπει ακόμη να αναφέρεται ότι η αποδοχή της πρακτικής άσκησης γίνεται στο πλαίσιο του προγράμματος Erasmus+ Placement και να είναι **υπογεγραμμένη και σφραγισμένη** από τον υπεύθυνο του φορέα.

H παρούσα προκήρυξη αφορά μετακινήσεις που θα γίνουν κατά το ακαδημαϊκό έτος 2018-2019 (ΠΡΟΣΟΧΗ! Η έναρξη των οποίων δεν μπορεί να προγραμματιστεί πριν τις 15 Δεκεμβρίου 2018) και τα απαραίτητα δικαιολογητικά θα υποβληθούν **από τις 9 Οκτωβρίου έως και 19 Οκτωβρίου 2018**. Εκπρόθεσμες ή ελλιπείς αιτήσεις ή αιτήσεις στις οποίες δεν συμπεριλαμβάνεται επίσημη βεβαίωση αποδοχής από φορέα κατάρτισης **δεν θα γίνονται δεκτές.**

Οι αιτήσεις των ενδιαφερομένων, αφού συγκεντρωθούν στο Γραφείο Διεθνών Σχέσεων, αποστέλλονται στους Ακαδημαϊκούς Υπεύθυνους των Τμημάτων για επιλογή.

Η οποιαδήποτε μετακίνηση του φοιτητή **προϋποθέτει έγκριση του προγράμματος πρακτικής άσκησης** από το όργανο που έχει ορίσει το Τμήμα (Συνέλευση Τμήματος) ως αρμόδιο για αναγνώριση ή ισοδυναμία.

Αφού ανακοινωθεί η απόφαση της Γενικής Συνέλευσης οι επιλεγέντες φοιτητές πρέπει να συμπληρώσουν και να υποβάλλουν στο Γραφείο Διεθνών Σχέσεων **πριν την αναχώρησή τους**, τα παρακάτω:

**1.** Το **Learning Agreement for Traineeships** πλήρως συμπληρωμένο και υπογεγραμμένο από όλα τα μέλη (ακαδημαϊκό υπεύθυνο τμήματος, υπεύθυνο του φορέα κατάρτισης, φοιτητή)

**ΠΡΟΣΟΧΗ!** Είναι πολύ σημαντικό να τονιστεί πως ΔΕΝ μπορεί να γίνει οποιαδήποτε μεταβολή του διαστήματος (διάρκεια) της πρακτικής άσκησης από τη στιγμή που θα παρέλθει η αρχική ημερομηνία λήξης της καθώς δεν επιτρέπεται πλέον παρέμβαση τέτοιου είδους στην πλατφόρμα του Mobility Tool. Στην περίπτωση που οι φοιτητές επιθυμούν να αλλάξουν το διάστημα της πρακτικής τους άσκησης, αυτό θα πρέπει να δηλώνεται εγκαίρως σε τόσο στον φορέα κατάρτισης όσο και στο Ίδρυμα Αποστολής-οικείο πανεπιστήμιο ((χρήση during the mobility).

**2. Σύμβαση Κινητικότητας για Πρακτική Άσκηση** (εις διπλούν) πλήρως συμπληρωμένη και υπογεγραμμένη από όλα τα μέλη (μονογραφή σε κάθε σελίδα και πρωτότυπες υπογραφές στην τελευταία)\_ **Σύμβαση του ΠΘ ή του ΟΠΑ**

**3**. **Φωτοτυπία ιδιωτικής ασφάλειας \* (και απόδειξη εξόφλησης αυτής) που αφορά** α) Προσωπικό ατύχημα (κάλυψη και για περίπτωση εργατικού ατυχήματος), β) Αστική ευθύνη έναντι τρίτων. Η ιδιωτική ασφάλεια θα πρέπει να καλύπτει το πλήρες διάστημα της πρακτικής άσκησης και να έχει ισχύ στην χώρα που θα πραγματοποιηθεί η πρακτική άσκηση.

**4**. **Φωτοτυπία Ευρωπαϊκής Κάρτας Ασφάλισης Ασθενείας** **\*\*** ή ιδιωτικού ασφαλιστηρίου (και απόδειξης εξόφλησης αυτού) το οποίο να παρέχει πλήρη ιατροφαρμακευτική περίθαλψη και να έχει ισχύ στη χώρα που θα πραγματοποιηθεί η πρακτική άσκηση, ενώ θα ισχύει καθ’ όλη τη διάρκεια του διαστήματος της πρακτικής άσκησης.

Η ΕΚΑΑ πρέπει να είναι σε ισχύ μέχρι τουλάχιστον και την τελευταία ημέρα της πρακτικής άσκησης. Αν λήγει προγενέστερα, κατ' εξαίρεση, ο φοιτητής προσκομίζει Υ.Δ. ότι θα την ανανεώσει και θα την στείλει με δική του ευθύνη και γνωρίζοντας πως μη αποστολή θεωρείται αιτία ακόμη και μη καταβολής της υποτροφίας του. Στην Υ.Δ. να αναφέρεται με σαφήνεια από τον φοιτητή πως έχει μεριμνήσει να ελέγξει αν δικαιούται ανανέωση μετά τη λήξη της. Αν για οποιοδήποτε λόγο δεν υπάρχει ΕΚΑΑ, τότε χρειάζεται ιδιωτική ασφάλεια ιατροφαρμακευτικής περίθαλψης πλήρους κάλυψης.

**5. Φωτοαντίγραφο της πρώτης σελίδας βιβλιαρίου τραπεζικού λογαριασμού** στο οποίο ο μετακινούμενος είναι τουλάχιστον συνδικαιούχος (αν όχι ο μοναδικός δικαιούχος) κατά προτίμηση Alpha Bank (χρηματοδότηση από ΠΘ) ή της Εθνικής Τράπεζας (χρηματοδότηση από ΟΠΑ) για αποφυγή κρατήσεως προμήθειας.

Αν δεν υπάρχει βιβλιάριο, τότε μας αρκεί και εκτύπωση από το e-banking αρκεί να αναφέρονται τραπεζικός λογαριασμός, IBAN, δικαιούχοι.

**6.** Το έντυπο **Data of receiving organisation/ enterprise** συμπληρωμένο από τον φορέα κατάρτισης

**7. Φωτοτυπία ταυτότητας ή διαβατηρίου.** Προσοχή να είναι και οι 2 όψεις της ταυτότητας.

**8. Φωτοτυπία πτυχίου γνώσης ξένης γλώσσας** στην οποία θα πραγματοποιηθεί η πρακτική άσκηση (εξαιρείται η περίπτωση πρακτικής άσκησης στη μητρική γλώσσα του φοιτητή).

**9.** Ο Συμμετέχων υποχρεούται να πραγματοποιήσει **διαδικτυακή αξιολόγηση της γλωσσικής ικανότητάς του (OLS) πριν και μετά το πέρας της περιόδου** κινητικότητας. Η ολοκλήρωση της διαδικτυακής αξιολόγησης πριν την αναχώρηση αποτελεί προαπαιτούμενο της κινητικότητας, εκτός αρκούντων αιτιολογημένων περιπτώσεων.

**Σε περίπτωση που ο φοιτητής ή η φοιτήτρια δεν είναι πολίτες της Ε.Ε., θα πρέπει να διαθέτουν άδεια εργασίας εντός της Ε.Ε. (που αποδεικνύεται με τη σχετική βίζα στο διαβατήριό τους).**

**Για την ομαλή λειτουργία του συστήματος και την αποφυγή καθυστερήσεων στην πληρωμή υποτροφιών, είναι σκόπιμο οι φοιτητές να προσκομίζουν τα δικαιολογητικά έναρξης και λήξης της πρακτικής τους άσκησης εγκαίρως**

\* Οι δύο αυτές ασφαλιστικές καλύψεις είναι υποχρεωτικές, γίνονται ιδιωτικά και επιβαρύνουν οικονομικά τον ενδιαφερόμενο φοιτητή. Επιπλέον πληροφορίες δίνονται από το Γραφείο Διεθνών Σχέσεων.

\*\* Η κάρτα αυτή παρέχεται από το Ταμείο στο οποίο είναι ασφαλισμένος ο φοιτητής και οι υγειονομικές καλύψεις που παρέχει είναι περιορισμένες. Για το λόγο αυτό προτείνεται στους φοιτητές, να προσθέσουν και υγειονομική κάλυψη στο υποχρεωτικό ασφαλιστικό «πακέτο». Οι φοιτητές που πρόκειται να μεταβούν στην Τουρκία πρέπει να επικοινωνήσουν με το Φορέα Κατάρτισης για να πάρουν πληροφορίες που αφορούν την ασφάλισή τους.

**Μετά τη μετακίνηση**

**Α**. Οι φοιτητές που ολοκλήρωσαν την πρακτική τους άσκηση, στο πλαίσιο του προγράμματος ERASMUS+ PLACEMENT, **και προκειμένου να τους καταβληθεί η δεύτερη δόση της υποτροφίας,** θα πρέπει:

**1. Να υποβάλλουν στο Γραφείο Διεθνών Σχέσεων:**

**α. Έγγραφη αξιολόγηση** από τον επόπτη του φοιτητή στην επιχείρηση- οργανισμό υποδοχής (υπογεγραμμένη και σφραγισμένη). Είναι ελεύθερος να τη συντάξει όπως ο ίδιος επιθυμεί θα πρέπει ωστόσο να αναφέρονται:

* τα πλήρη στοιχεία του φορέα κατάρτισης (λογότυπο, διεύθυνση κ.λπ.)
* το όνομα του ασκουμένου/ ασκουμένης και το χρονικό διάστημα της απασχόλησης
* αναφορά των καθηκόντων  και αξιολόγηση της εργασίας του/ της κατά τη διάρκεια της πρακτικής άσκησης

 **β. Συμπληρωμένο, υπογεγραμμένο και σφραγισμένο το τελευταίο τμήμα του Learning Agreement for Traineeships (Section to be completed AFTER THE MOBILITY).** Προσοχή: το διάστημα (ημερομηνία έναρξης και λήξης) να συμπίπτει με αυτό της σύμβασης, και η ημερομηνία υπογραφής του να μην είναι προγενέστερη της λήξης ή πολύ μεταγενέστερη (ιδανικά την ίδια ημέρα λήξης ή 2-3 εργάσιμες μετά)

Τα παραπάνω πρωτότυπα έγγραφα στην περίπτωση που δεν είναι εφικτή η υποβολή τους στο Γραφείο Διεθνών Σχέσεων από τον φοιτητή/τρια, για διευκόλυνσή τους μπορούν να αποσταλούν με courier. Στην περίπτωση που τα έλαβαν ή θα τα λάβουν ηλεκτρονικά από το φορέα κατάρτισης, θα πρέπει να προωθηθεί στο Γραφείο Διεθνών Σχέσεων το μήνυμα αυτό με τα σχετικά συνημμένα.

**2. Να υποβάλλουν το 2ο τεστ γλωσσικής ικανότητα- OLS** (το πρώτο γίνεται προ της αναχώρησης) εφόσον η πρακτική άσκηση δεν γίνεται στη μητρική του γλώσσα του φοιτητή/τριας

**3. Να συμπληρώσουν την Έκθεση Πρακτικής Άσκησης** που τους αποστέλλεται ηλεκτρονικά από την Commission και να την υποβάλλουν σύμφωνα με τις οδηγίες του ηλεκτρονικού μηνύματος που θα λάβουν.

**Για την ομαλή λειτουργία του συστήματος και την αποφυγή καθυστερήσεων στην πληρωμή υποτροφιών, είναι σκόπιμο οι φοιτητές να προσκομίζουν τα δικαιολογητικά έναρξης και λήξης της πρακτικής τους άσκησης εγκαίρως**

**Β.Για την ακαδημαϊκή αναγνώριση της πρακτικής στο πλαίσιο του προγράμματος ERASMUS+,** οι φοιτητές μετά την επιστροφή τους θα πρέπει να καταθέσουν οι ίδιοι στη Γραμματεία του Τμήματός τους, αντίγραφο της έγγραφης αξιολόγησής τους από τον επόπτη τους στον φορέα κατάρτισης.